CELEX: 32017R0904
Language: sl
Date: 2017-05-29 00:00:00
Title: Izvedbena uredba Sveta (EU) 2017/904 z dne 29. maja 2017 o izvajanju člena 9(2) Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo

29.5.2017   
            
            
               SL
            
            
               Uradni list Evropske unije
            
            
               LI 138/1
            
         IZVEDBENA UREDBA SVETA (EU) 2017/904
   z dne 29. maja 2017
   o izvajanju člena 9(2) Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1183/2005 z dne 18. julija 2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (1), ter zlasti člena 9(2) Uredbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 18. julija 2005 sprejel Uredbo (ES) št. 1183/2005.
            
         
               (2)
            
            
               Svet je 12. decembra 2016 sprejel Uredbo (EU) 2016/2230 (2), s katero se je odzval na oviranje volilnega procesa in s tem povezane kršitve človekovih pravic v Demokratični republiki Kongo (DR Kongo). V sklepih, ki jih je sprejel 6. marca 2017, je izrazil resno zaskrbljenost zaradi političnih razmer v DR Kongo, ki so posledica zastoja pri izvajanju vključujočega političnega dogovora z dne 31. decembra 2016, in varnostnih razmer v več regijah v državi, kjer je bila zaznana prekomerna uporaba sile.
            
         
               (3)
            
            
               Glede na resnost razmer v DR Kongo bi bilo treba na seznam oseb in subjektov iz Priloge Ia k Uredbi (ES) št. 1183/2005, za katere veljajo omejitveni ukrepi, dodati devet oseb.
            
         
               (4)
            
            
               Prilogo Ia k Uredbi (ES) št. 1183/2005 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Priloga Ia k Uredbi (ES) št. 1183/2005 se spremeni, kot je določeno v Prilogi k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. maja 2017
      
         
            Za Svet
         
         
            Predsednik
         
         C. CARDONA
      
   
   
      (1)  UL L 193, 23.7.2005, str. 1.
   
      (2)  Uredba Sveta (EU) 2016/2230 z dne 12. decembra 2016 o spremembi Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL L 336, 12.12.2016, str. 1).
   
      PRILOGA
      Na seznam oseb in subjektov iz Priloge Ia k Uredbi (ES) št. 1183/2005 se dodajo naslednje osebe:
      A.   Osebe
      
         
                      
                  
                  
                     Ime
                  
                  
                     Informacije za ugotavljanje istovetnosti
                  
                  
                     Razlog za uvrstitev na seznam
                  
                  
                     Datum uvrstitve na seznam
                  
               
                     „8.
                  
                  
                     Evariste Boshab, nekdanji podpredsednik vlade in minister za notranje in varnostne zadeve
                  
                  
                     Tudi Evariste Boshab Mabub Ma Bileng.
                     Datum rojstva: 12.1.1956.
                     Kraj rojstva: Tete Kalamba (DR Kongo).
                     Številka diplomatskega potnega lista: DP 0000003 (veljaven od 21.12.2015 do 20.12.2020).
                     Veljavnost schengenskega vizuma potekla 5.1.2017.
                     Državljan DR Kongo.
                  
                  
                     Evariste Boshab je bil med decembrom 2014 in decembrom 2016 kot podpredsednik vlade in minister za notranje in varnostne zadeve uradno odgovoren za policijske in varnostne službe ter usklajevanje dela guvernerjev provinc. V tej funkciji je bil odgovoren za aretacije aktivistov in pripadnikov opozicije, pa tudi za prekomerno uporabo sile, tudi med septembrom 2016 in decembrom 2016 v odziv na demonstracije v Kinšasi, ko so varnostne službe ubile ali poškodovale številne civiliste. Evariste Boshab je torej sodeloval pri načrtovanju, vodenju ali storitvi dejanj, ki pomenijo hudo kršitev človekovih pravic v DR Kongo.
                  
                  
                     29.5.2017
                  
               
                     9.
                  
                  
                     Gédéon Kyungu Mutanga
                  
                  
                     Datum rojstva: okoli leta 1974 v provinci Tanganyika.
                     Državljan DR Kongo.
                  
                  
                     Gédéon Kyungu Mutanga je bil kot vodja milice Bakata Katanga med letoma 2011 in 2016 vpleten v hude kršitve človekovih pravic in vojne zločine, kot so usmrtitve civilistov in napadi nanje, zlasti na podeželskih območjih regije Katanga.
                     Gédéon Kyungu Mutanga je zdaj vodja oborožene skupine, ki je vpletena v kršitve človekovih pravic v provinci Kasai in podpira vladne sile pri kršitvah človekovih pravic. Gédéon Kyungu Mutanga torej sodeluje pri načrtovanju, vodenju ali storitvi dejanj, ki pomenijo hudo kršitev človekovih pravic v DR Kongo.
                  
                  
                     29.5.2017
                  
               
                     10.
                  
                  
                     Alex Kande Mupompa, guverner province Osrednji Kasai
                  
                  
                     Tudi Alexandre Kande Mupomba; Kande-Mupompa.
                     Datum rojstva: 23.9.1950;
                     kraj rojstva: Kananga (DR Kongo).
                     Številka potnega lista DR Kongo: DP 0024910 (veljaven od 21.3.2016 do 20.3.2021);
                     Naslov: Messidorlaan 217/25, 1180 Uccle, Belgija
                     državljan DR Kondo in Belgije.
                  
                  
                     Alex Kande Mupompa je kot guverner province Kasai Central odgovoren za redno prekomerno uporabo sile, nasilno represijo in izvensodne usmrtitve, ki so jih v tej provinci od leta 2016 zagrešile varnostne sile in kongovska nacionalna policija, vključno z domnevnimi nezakonitimi uboji članov milice Kamiuna Nsapu in civilistov v Mwanza Lomba, Kasai Central, februarja 2017.
                     Alex Kande Mupompa je torej sodeloval pri načrtovanju, vodenju ali storitvi dejanj, ki pomenijo hudo kršitev človekovih pravic v DR Kongo.
                  
                  
                     29.5.2017
                  
               
                     11.
                  
                  
                     Jean-Claude Kazembe Musonda, nekdanji guverner province Haut Katanga (Zgornja Katanga)
                  
                  
                     Datum rojstva: 17.5.1963;
                     kraj rojstva: Kashobwe (DR Kongo).
                     Državljan DR Kongo.
                  
                  
                     Jean-Claude Kazembe Musonda je bil kot guverner province Haut Katanga, funkcijo je opravljal do aprila 2017, odgovoren za prekomerno uporabo sile in nasilno represijo v tej provinci, ki so jo izvajale varnostne sile in kongovska nacionalna policija, tudi med 15. in 31. decembrom 2016, ko so se varnostne sile, vključno z agenti PNC, z uporabo smrtonosne sile odzvale na proteste v Lubumbashiju ter pri tem ubile 12 in ranili 64 civilistov.
                     Jean-Claude Kazembe Musonda je torej sodeloval pri načrtovanju, vodenju ali storitvi dejanj, ki pomenijo hudo kršitev človekovih pravic v DR Kongo.
                  
                  
                     29.5.2017
                  
               
                     12.
                  
                  
                     Lambert Mende, minister za komunikacijo in medije ter predstavnik vlade za javnost
                  
                  
                     Tudi Lambert Mende Omalanga.
                     Datum rojstva: 11.2.1953.
                     Kraj rojstva: Okolo (DR Kongo).
                     Številka diplomatskega potnega lista DB0001939 (izdan 4.5.2017, veljaven do 3.5.2022).
                     Državljan DR Kongo.
                  
                  
                     Lambert Mende je od leta 2008 minister za komunikacijo in v tej funkciji odgovoren za uporabo represivne medijske politike v DR Kongo, ki krši pravico do svobode izražanja in obveščanja ter spodkopava sporazumno in mirno rešitev v smeri volitev v DR Kongo. Odlok, ki ga je sprejel 12. novembra 2016, tujim medijskim hišam omejuje oddajanje iz DR Kongo.
                     V nasprotju s političnim dogovorom, sklenjenim 31. decembra 2016 med predsedniško večino in opozicijskimi strankami, številne medijske hiše maja 2017 še vedno ne oddajajo ponovno.
                     Lambert Mende je v funkciji ministra za komunikacije in medije tako odgovoren za oviranje sporazumne in mirne rešitve v smeri volitev v DR Kongo, tudi z nasiljem, represijo ali pozivanjem k nasilju ali s spodkopavanjem pravne države.
                  
                  
                     29.5.2017
                  
               
                     13.
                  
                  
                     Muhindo Akili Mundos, poveljnik 31. brigade FARDC
                  
                  
                     Tudi Charles Muhindo Akili Mundos; Charles Muhindo Akilimani Mundos.
                     Datum rojstva: 10.11.1972.
                     Kraj rojstva: Kirotse (DR Kongo).
                     Številka vojaške osebne izkaznice: 1-72-96-80384-52.
                     Državljan DR Kongo.
                  
                  
                     Muhindo Akili Mundos je bil poveljnik operacije Sukola I, ki so jih sile FARDC od avgusta 2014 do junija 2015 izvajale proti ADF. Nekdanje borce lokalnih oboroženih skupin naj bi rekrutiral in oboroževal za izvensodne usmrtitve in poboje, ki so se začeli oktobra 2014.
                     Muhindo Akili Mundos je torej sodeloval pri načrtovanju, vodenju in storitvi dejanj, ki pomenijo hudo kršitev človekovih pravic v DR Kongo.
                  
                  
                     29.5.2017
                  
               
                     14.
                  
                  
                     Brigadni general Eric Ruhorimbere, namestnik poveljnika 21. vojaškega okrožja (Mbuji-Mayi)
                  
                  
                     Tudi Eric Ruhorimbere Ruhanga; Tango Two; Tango Deux.
                     Datum rojstva: 16.7.1969.
                     Kraj rojstva: Minembwe (DR Kongo).
                     Številka vojaške osebne izkaznice: 1-69-09-51400-64.
                     Državljan DR Kongo.
                  
                  
                     Eric Ruhorimbere je od 18. septembra 2014 namestnik poveljnika 21. vojaškega okrožja in tako odgovoren za prekomerno uporabo sile in izvensodne usmrtitve, predvsem pripadnikov milice Nsapu ter žensk in otrok, ki jih izvajajo sile FARDC.
                     Eric Ruhorimbere je torej sodeloval pri načrtovanju, vodenju ali storitvi dejanj, ki pomenijo hudo kršitev človekovih pravic v DR Kongo.
                  
                  
                     29.5.2017
                  
               
                     15.
                  
                  
                     Ramazani Shadari, podpredsednik vlade in minister za notranje in varnostne zadeve
                  
                  
                     Tudi Emmanuel Ramazani Shadari Mulanda; Shadary.
                     Datum rojstva: 29.11.1960.
                     Kraj rojstva: Kasongo (DR Kongo).
                     Državljan DR Kongo.
                  
                  
                     Ramazani Shadari je od 20. decembra 2016 kot podpredsednik vlade in minister za notranje in varnostne zadeve uradno odgovoren za policijske in varnostne službe ter usklajevanje dela guvernerjev provinc. Od imenovanja na to funkcijo je odgovoren za nedavne aretacije aktivistov in članov opozicije, pa tudi za prekomerno uporabo sile, kot se kaže v nasilnem zatrtju pripadnikov gibanja Bundu Dia Kongo (BDK) v osrednjem Kongu, za represijo januarja in februarja 2017 v Kinšasi ter prekomerno uporabo sile in nasilne represije v provincah Kasai.
                     V tej funkciji Ramazani Shadari torej sodeluje pri načrtovanju, vodenju ali storitvi dejanj, ki pomenijo hudo kršitev človekovih pravic v DR Kongo.
                  
                  
                     29.5.2017
                  
               
                     16.
                  
                  
                     Kalev Mutondo, vodja (uradno generalni sekretar) nacionalne obveščevalne službe (ANR)
                  
                  
                     Tudi Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                     Datum rojstva: 3.3.1957.
                     Številka potnega lista: DB0004470 (izdan 8.6.2012, veljaven do 7.6.2017).
                  
                  
                     Kalev Mutondo je kot vodja nacionalne obveščevalne službe (ANR) z dolgoročnim mandatom vpleten v in odgovoren za samovoljne aretacije in pridržanja pripadnikov opozicije, aktivistov civilne družbe in drugih, pa tudi slabo ravnanje z njimi. Iz tega sledi, da krši načelo pravne države in ovira sporazumno in miroljubno rešitev za izvedbo volitev v DR Kongo, sodeluje pa tudi pri načrtovanju ali vodenju dejanj, ki pomenijo hude kršitve človekovih pravic v DR Kongo.
                  
                  
                     29.5.2017“